בנות הזוג של מלכי בריטניה

בת הזוג המלכותית או בן הזוג המלכותי (באנגלית: royal consort) הם בת או בן הזוג של המלך או המלכה השולטים. לבני הזוג של מלכי ומלכות הממלכה המאוחדת וקודמיהם אין ולא היו מעמד חוקתי או סמכות חוקתית, אך לרבים מהם הייתה השפעה מרובה. המושג מלכה רעיה מנוגד למושג מלכה מושלת . המושג "נסיך בן זוג" מנוגד למושג מלך. מאז איחוד הכתרים של בריטניה ב-1707 כיהנו בתפקיד 11 בני ובנות זוג מלכותיים, שמונה נשים ושלושה גברים.

הנסיך פיליפ, האדם שכיהן כבן הזוג המלכותי במשך התקופה הארוכה ביותר, נפטר בגיל 99 לאחר שכיהן בתפקיד במשך כמעט 70 שנה. חמותו, אליזבת, המלכה האם, שנפטרה בגיל 101, האריכה ימים יותר מכל בני ובנות הזוג המלכותיים, אך בעת פטירתה, היא לא החזיקה בתפקיד המלכה הרעייה, שכן בעלה, המלך ג'ורג' השישי, נפטר 50 שנה לפניה.

לאחר מותו של הנסיך פיליפ, ב-9 באפריל 2021, היה תפקיד בן הזוג המלכותי בלתי מאויש עד למותה של המלכה אליזבת השנייה ב-8 בספטמבר 2022. המלכה קמילה הפכה למלכה רעייה עם עלייתו לכס המלכות של בנה הבכור של המלכה אליזבת השנייה, צ'ארלס השלישי.

==היסטוריה==
מאז איחוד הכתרים של אנגליה וסקוטלנד ב-1707, היו 11 בנות ובני זוג של המונרכים הבריטים. בין השנים 1727–1814 הן גם היו הנסיכות הבוחרות של הנובר, שכן בני זוגן החזיקו כולם בתואר הנסיך הבוחר של הנובר. לאחר מכן ועד 1837 החזיקו מלכות בריטניה בתואר "מלכת הנובר", שכן בעליהן היו מלכי הנובר. האיחוד הפרסונלי עם הממלכה המאוחדת תם ב-1837 עם עלייתה לכס המלוכה של המלכה ויקטוריה, שכן חוקי הירושה (החוק הסאלי) בהנובר מנעו מאישה לרשת את התואר אם היה גבר כלשהו בעל זכות לרשת את הכתר. בבריטניה, לזכר הייתה קדימות רק על פני אחיותיו, זאת עד לחוק ירושת הכתר של 2013 , שביטל את העדפת הבן הבכור. במלחמת אוסטריה–פרוסיה ב-1866, סופחה הנובר לממלכת פרוסיה והפכה לפרובינציית הנובר.

==התואר==
תוארה של רעייתו של מונרך מכהן הוא בדרך כלל "הוד מלכותה המלכה" (Her Majesty The Queen), או "הוד מלכותה, המלכה [שם פרטי]", והפנייה אליה הוא "הוד מלכותה" (Her Majesty) או "הוד מלכותך" (Your Majesty, כאשר הפנייה היא אליה ישירות). עם עלייתו לכס המלוכה של צ'ארלס השלישי, הפכה קמילה למלכה, אך תוארה היה "המלכה הרעייה" (The Queen Consort). מאז הכתרתה, תוארה הרשמי הוא "הוד מלכותה המלכה" (Her Majesty The Queen).

תוארו של בן זוגה של מלכה מושלת הוא בהתאם לתואר שניתן לו עם נישואיו, או קודם להם. הוא לא חולק באופן אוטומטי את התארים, את צורת הפנייה ואת הכיבודים של רעייתו.

==יוצאים מן הכלל==
לא כל בנות זוגם של המונרכים הבריטים היו מלכות רעיות, שכן חלקן נפטרו או התגרשו לפני עליית בעליהן לכס המלוכה, או שהן נישאו לאחר הוויתור על הכתר. מקרים אלו כללו:
* סופיה דורותיאה, דוכסית בראונשווייג-צלה, רעייתו של נסיך בראונשווייג-לינבורג (לימים המלך ג'ורג' הראשון), נישאה לו ב-22 בנובמבר 1682, התגרשה ממנו ב-28 בדצמבר 1694, ונפטרה ב-13 בנובמבר 1726. ג'ורג' הראשון עצמו עלה לכס המלוכה ב-1 באוגוסט 1714.
* קרולינה מבראונשווייג-וולפנביטל, נפרדה מבעלה ג'ורג' הרביעי טרם עלייתו לכס המלכות, הפכה למלכה רעייה מתוקף החוק, אך לא היה לה שום מעמד בחצר המלכות, ונאסר עליה להיות נוכחת בטקס ההכתרה שלו ולהיות מוכתרת כמלכה.
* ווליס סימפסון, רעייתו של אדוארד, דוכס וינדזור (קודם לכן המלך אדוארד השמיני), נישאה לו ב-3 ביוני 1937, כחצי שנה לאחר ויתורו על הכתר ב-11 בדצמבר 1936, היא התאלמנה ממנו ב-28 במאי 1972, ונפטרה ב-24 באפריל 1986.
* ליידי דיאנה ספנסר, רעייתו של צ'ארלס, נסיך ויילס (לימים המלך צ'ארלס השלישי), נישאה לו ב-29 ביולי 1981, התגרשה ממנו ב-28 באוגוסט 1996, ונהרגה בתאונה ב-31 באוגוסט 1997. צ'ארלס השלישי עלה כאמור לכס המלכות 25 שנים לאחר מכן.

רק ג'ורג' הראשון ואדוארד השמיני לא היו נשואים במשך כל תקופות מלכותם.

==בני זוג מלכותיים זכרים==
בעוד ששלוש המלכות המושלות של בריטניה זכו אוטומטית בתואר מלכה, תואריהם של בני זוגן לא היו עקביים.
* הנסיך ג'ורג' מדנמרק, בעלה של המלכה אן, מעולם לא קיבל תואר רשמי כבן זוג של המלכה, אך ב-1869, כמה שנים לפני עלייתה של רעייתו לכס המלכות ב-1702, הוענק לו תואר האצולה דוכס קמברלנד.
* אלברט, נסיך סקסה-קובורג-גותה, בן זוגה של המלכה ויקטוריה, לא זכה בתואר אצולה בריטי, אך ב-1857 הוענק לו התואר "נסיך בן זוג" , ובכך הוא היה לבן הזוג המלכותי היחידי בממלכה המאוחדת או בממלכות שקדמו לה שהחזיק בתואר זה באופן רשמי. ויקטוריה קיוותה שהוא יוכתר כמלך, אך ממשלת בריטניה לא אפשרה זאת.
* לנסיך פיליפ מיוון ודנמרק, בן זוגה של המלכה אליזבת השנייה, הוענק ב-1947, חמש שנים לפני עלייתה לכס המלכות של רעייתו, התואר דוכס אדינבורו, וב-1957 הוא היה לנסיך הממלכה המאוחדת (Prince of the United Kingdom).

==בעתיד==
צ'ארלס השלישי עלה לכס המלכות בעקבות מותה של אימו, אליזבת השנייה. יורש העצר שלו הוא ויליאם, נסיך ויילס, ורעייתו, קתרין, נסיכת ויילס, אמורה להיות המלכה הרעייה הבאה של הממלכה המאוחדת.
==רשימת בני ובנות הזוג של מלכות ומלכי בריטניה והממלכה המאוחדת==
{| class=wikitable
|-
! דיוקן
! שם
! שלט האצולה
! לידה (הורים)
! נישואים
! תחילת כהונה (נסיבות)
! הכתרה
! סיום כהונה (נסיבות)
! מוות (בגיל)
! מקום קבורה
! משך כהונה
! בן או בת הזוג
|-
 הנסיך ג'ורג', דוכס קמברלנד
 2 באפריל 1653 (פרדריק השלישי, מלך דנמרק סופיה אמליה מבראונשווייג-לינבורג)
| 28 ביולי 1683
| 1 במאי 1707 (יצירת ממלכת בריטניה הגדולה. קודם לכן בן הזוג של מלכת אנגליה ומלכת סקוטלנד מאז עלייתה לכס המלוכה ב-8 במרץ 1702)
| לא הוכתר
| colspan=2 | 28 באוקטובר 1708 (55)
| מנזר וסטמינסטר
| שנה ו-180 יום
| אן
|-
 קרולינה, מרקיזת ברנדנבורג-אנסבך
 1 במרץ 1683 (יוהאן פרידריך, מרקיז ברנדנבורג-אנסבך אלאונורה, נסיכת סקסוניה-אייזנך)
| 22 באוגוסט 1705
| 11 ביוני 1727 (עליית בן זוגה לכס המלכות)
| 11 באוקטובר 1727
| colspan=2 | 20 בנובמבר 1737 (54)
| מנזר וסטמינסטר
| 10 שנים ו-162 יום
| ג'ורג' השני
|-
 שארלוט ממקלנבורג-שטרליץ
100px 100px
| 19 במאי 1744 (הדוכס קרל לודוויג פרידריך ממקלנבורג, נסיך מירוב אליזבת אלברטינה, נסיכת סקסוניה-הילדבורגהאוזן)
| 8 בספטמבר 1761
| 8 בספטמבר 1761 (נישואים למונרך)
| 22 בספטמבר 1761
| colspan=2 | 17 בנובמבר 1818 (74)
| קפלת ג'ורג' הקדוש
| 57 שנים ו-70 יום
| ג'ורג' השלישי
|-
 קרולינה מבראונשווייג-וולפנביטל
 17 במאי 1768 (קרל וילהלם פרדיננד, דוכס בראונשווייג-וולפנביטל אוגוסטה, נסיכת בריטניה)
| 8 באפריל 1795
| 29 בינואר 1820 (עליית בן זוגה לכס המלכות)
| לא הוכתרה
| colspan=2 | 7 באוגוסט 1821 (53)
| קתדרלת בראונשווייג
| שנה ו-190 יום
| ג'ורג' הרביעי
|-
 אדליידה, נסיכת סקסוניה-מיינינגן
 13 באוגוסט 1792 (גאורג הראשון, דוכס סקסוניה-מיינינגן לואיזה אלאונורה, נסיכת הוהנלוהה-לנגנבורג)
| 13 ביולי 1818
| 26 ביוני 1830 (עליית בן זוגה לכס המלכות)
| 8 בספטמבר 1831
| 20 ביוני 1837 (מות בן הזוג)
| 2 בדצמבר 1849 (56)
| קפלת ג'ורג' הקדוש
| 6 שנים ו-359 יום
| ויליאם הרביעי
|-
 אלברט, נסיך סקסה-קובורג-גותה
 26 באוגוסט 1819 (ארנסט הראשון, דוכס סקסוניה-קובורג-גותה לואיזה, נסיכת סקסוניה-גותה-אלטנבורג)
| 10 בפברואר 1840
| 10 בפברואר 1840 (נישואים למונרכית)
| לא הוכתר
| colspan=2 | 14 בדצמבר 1861 (42)
| קפלת ג'ורג' הקדוש ולאחר מכן מאוזולאום פרוגמור
| 21 שנים ו-307 ימים
| ויקטוריה
|-
 אלכסנדרה, נסיכת דנמרק
 1 בדצמבר 1844 (כריסטיאן התשיעי, מלך דנמרק לואיזה, נסיכת הסן-קאסל)
| 10 במרץ 1863
| 22 בינואר 1901 (עליית בן זוגה לכס המלכות)
| 9 באוגוסט 1902
| 6 במאי 1910 (מות בן הזוג)
| 20 בנובמבר 1925 (80)
| קפלת ג'ורג' הקדוש
| 9 שנים ו-104 ימים
| אדוארד השביעי
|-
 מרי מטק
 26 במאי 1867 (פרנסיס, דוכס טק הנסיכה מרי אדלייד מקיימברידג')
| 6 ביולי 1893
| 6 במאי 1910 (עליית בן זוגה לכס המלכות)
| 22 ביוני 1911
| 20 בינואר 1936 (מות בן הזוג)
| 24 במרץ 1953 (85)
| קפלת ג'ורג' הקדוש
| 25 שנים ו-259 ימים
| ג'ורג' החמישי
|-
 אליזבת, המלכה האם
 4 באוגוסט 1900 (קלוד ג'ורג' בווס-ליון, רוזן סטראטמור וקינגהורן הארבעה-עשר ססיליה בווס-ליון, רוזנת סטראטמור וקינגהורן)
| 26 באפריל 1923
| 11 בדצמבר 1936 (עליית בן זוגה לכס המלכות)
| 12 במאי 1937
| 6 בפברואר 1952 (מות בן הזוג)
| 30 במרץ 2002 (101)
| קפלת ג'ורג' הקדוש
| 15 שניים ו-57 ימים
| ג'ורג' השישי
|-
 הנסיך פיליפ, דוכס אדינבורו
 10 ביוני 1921 (אנדראס, נסיך יוון ודנמרק אליס, נסיכת באטנברג)
| 20 בנובמבר 1947
| 6 בפברואר 1952 (עליית בת זוגו לכס המלכות)
| לא הוכתר
| colspan=2 | 9 באפריל 2021 (99)
| קפלת ג'ורג' הקדוש
| 69 שנים ו-62 יום
| אליזבת השנייה
|-
 קמילה, מלכת הממלכה המאוחדת
 17 ביולי 1947 (ברוס שנד רוזלינד שנד)
| 9 באפריל 2005
| 8 בספטמבר 2022 (עליית בן זוגה לכס המלכות)
| 6 במאי 2023
| colspan=2 | מכהנת ()
|
| 
| צ'ארלס השלישי
|}

==הערות שוליים==

*